Leo Beenhakker

Leo Beenhakker, nado en Rotterdam o 2 de agosto de 1942 e finado o 10 de abril de 2025, foi un exadestrador de fútbol neerlandés. Nos seus máis de 40 anos de adestrador dirixiu numerosos clubs e seleccións de diferentes países. No seu país natal gañou tres veces a Eredivisie, co Ajax e co Feyenoord, mentres que co Real Madrid conquistou tres ligas españolas consecutivas, así como unha Copa do Rei.

A nivel internacional dirixiu a selección dos Países Baixos e conseguiu clasificar a Trindad e Tobago para o Mundial de 2006 e a Polonia para a Eurocopa de 2008, sendo as primeiras participacións da historia desas seleccións en ditos torneos.

 Traxectoria 
Tras adestrar varios equipos e gañar unha liga neerlandesa co Ajax, colleu en 1985 as rendas da selección dos Países Baixos, ás que dirixiu ata 1986. A continuación fichou polo Real Madrid, club no que obtivo os seus maiores éxitos, gañando tres veces consecutivas o campionato de Primeira División e unha a Copa do Rei. Posteriormente gañou outras dúas veces a Eredivisie, unha co Ajax e outra co Feyenoord.

Pasou tamén por outros moitos clubs de diferentes países como o Grasshoppers, o América, o İstanbulspor, o Guadalajara ou o Vitesse, e polas seleccións de Arabia Saudita, Polonia e Trinidad e Tobago. Dirixiu o combinado neerlandés no Mundial de 1990 en Italia, acadando os oitavos de final, onde o equipo caeu eliminado diante da selección da RFA. Adestrou a Trinidad e Tobago no ano previo ao Mundial de 2006 e logrou a clasificación para o torneo por primeira vez na historia do país. A continuación foi durante tres anos seleccionador de Polonia, conseguindo meter o equipo na primeira Eurocopa da súa historia. O 20 de febreiro de 2008 foi condecorado coa Orde de Polonia Restituta polo presidente do país, Lech Kaczyński. Con todo, foi despedido despois de non se clasificar para o Mundial de 2010.

Nos seus últimos anos no mundo do fútbol exerceu como director deportivo de varios equipos, o último deles o Sparta Rotterdam ata 2018.

 Palmarés 
Ajax
 Eredivisie (2): 1979/80, 1989/90.

Real Madrid
 Primeira División (3): 1986/87, 1987/88, 1988/89.
 Copa do Rei (1): 1988/89.
 Supercopa de España (2): 1988, 1989.

Feyenoord
 Eredivisie (1): 1998/99.
 Supercopa dos Países Baixos (1): 1999.

 Notas 

 Véxase tamén 
 Ligazóns externas 
 Datos do adestrador en BDFutbol .

Categoría:Nados en Rotterdam
Categoría:Nados en 1942
Categoría:Finados en 2025
Categoría:Futbolistas dos Países Baixos
Categoría:Adestradores de fútbol dos Países Baixos
Categoría:Adestradores do AFC Ajax
Categoría:Adestradores do Real Zaragoza
Categoría:Adestradores da selección de fútbol dos Países Baixos
Categoría:Adestradores do Real Madrid CF
Categoría:Adestradores do Grasshopper-Club Zürich
Categoría:Adestradores da selección de fútbol de Arabia Saudita
Categoría:Adestradores do Club América
Categoría:Adestradores do CD Guadalajara
Categoría:Adestradores do SBV Vitesse
Categoría:Adestradores do Feyenoord Rotterdam
Categoría:Adestradores da selección de fútbol de Trinidad e Tobago
Categoría:Adestradores da selección de fútbol de Polonia
Categoría:Adestradores do Mundial de Fútbol de 1990
Categoría:Directores deportivos de fútbol